Стачка ще блокира транспорта и институциите в Атина - bTV Новините
Тя ще засегне обществения живот в гръцката столица, в Пирея и Елевсина
Публикувано в 12:00 ч. 14.02.2020 г. - Обновено в 13:02 ч. 14.02.2020 г.
24-часова стачка ще блокира Атина на 18 февруари. Тя ще засегне обществения живот в гръцката столица, в Пирея и Елевсина, съобщават от българското МВнР.
В стачката ще вземат участие държавните служители, работещите в системата на тролейбусните линии, съюзи, обединяващи строителни работници, адвокати, счетоводители, моряци и пристанища.
Причината е стачка срещу новите трудови закони на правителството
Временно ще бъдат преустановени курсовете на автобуси и тролейбуси от 11 до 16 ч. Очаква се служителите в метрото, електрическото влакче Кифисия-Пирея и трамваите да съобщят техния стачен график.
Решение за двучасово преустановяване на работа в периода от 10 до 14 февруари е взел и Съюзът на служителите в съдебната система – при гледане на граждански и наказателни дела, всекидневно от 9 до 11 ч.
Причината – стачни действия срещу реформи в трудовото законодателство
При необходимост от съдействие българските граждани могат да се свържат с посолството ни в Атина на следните телефони: +30 210 67 48 107. Дежурни телефони в извънработно време: +30 210 67 48 105, 106, 107. Мобилен телефон за спешни случаи: +30 693 70 96 220.